તેમની રાજકીય કારકિર્દીની વાત કરવામાં આવે તો 1990માં તેઓ પહેલી વખત વિધાનસભા ચૂંટણી લડ્યા હતા. એ સમયે તેઓ કોંગ્રેસના ઉમેદવાર હતા. તે બાદ સતત તેઓ આ સીટ પરથી જીતતા રહ્યા છે. તેમણે 1990 અને 1995માં કોંગ્રેસના ઉમેદવાર તરીકે વિધાનસભાની ચૂંટણી લડી હતી અને જીતી હતી. પછી તેઓ ભાજપમાં જોડાયા ત્યારથી લઈને અત્યાર સુધીની 4 વિધાનસભાની ચૂંટણીમાં તેઓ ભાજપના ઉમેદવાર તરીકે ચૂંટણી લડ્યા છે અને જીત મેળવી છે. એક જ સીટ પરથી ચાર વખત સતત જીતેલા ઉમેદવારને ભાજપે આ વર્ષની ચૂંટણીમાં ફરી એ જ સીટ પરથી ચૂંટણી લડવા ઉતાર્યા છે.